वामपंथियों की विचारधारा जवान पीढ़ी को बर्बाद करने वाली है : श्यामसिंह
राष्ट्रीयस्वयंसेवक संघ के श्यामसिंह ने कहा कि सीकर के कुछ गांवों में बिगड़ी हुई नस्ल के सांडों को कामरेड कहा जाता है। उन्होंने कहा कि ये वास्तव में ऐसे लोग हैं। वामपंथी लोग गंदा नाला है और इसे साफ करने के लिए सभी को आगे आने की जरूरत है। जनाधिकार मंच द्वारा आयोजित सभा में बोलते हुए श्यामसिंह ने कहा कि वामपंथियों की विचारधारा जवान पीढ़ी को बर्बाद करने वाली है। उन्होंने कहा कि कन्नूर जिले में अब तक 76 हत्याएं हो चुकी है। केरल में उन लोगों की सरेआम हत्याएं हो रही है जो राष्ट्रवादी लोग हैं।
ऐसा नहीं है कि केरल के राष्ट्रवादी लोगों को हमारी जरूरत है, उनका मनोबल बहुत ऊंचा है। एक भी व्यक्ति नहीं रुका संघ की शाखा में जाने से। किसी के भाई की हत्या कम्युनिस्टों ने कर दी तो उसकी मां दूसरे बेटे को निडर होकर शाखा में भेज देती है। सभा को संबोधित करते हुए दीपक साहेब ने कहा कि साम्यवादी लोग भस्मासुर हैं और उन्हें अब भस्म करने की जरूरत है। इस अवसर पर डॉ. दाऊलाल शर्मा, त्रिलोकचंद खत्री, अनोपसिंह पिथला, सांगसिंह भाटी, भगवानसिंह परिहार, कविता कैलाश खत्री, जुगलकिशोर व्यास भी मौजूद थे।
जनाधिकार मंच के संयोजक बृजमोहन रामदेव ने कहा कि आज जो केरल में हो रहा है यह उदाहरण है कि जहां वामपंथी गए है वहां ऐसा ही हुआ है। जहां इन्होंने राज स्थापित किया वहां किसी को नहीं छोड़ा है। मजदूरों की बात करने वाले मजदूरों की ही हत्या कर रहे हैं। जबरदस्ती अपनी विचारधारा को स्थापित करना वामपंथियों की आदत है। साम्यवाद यदि अच्छा होता तो दुनिया से समाप्त होने की स्थिति में नहीं आता। उनको पता है कि उनका अस्तित्व खत्म हो रहा है।
भाजपा के महामंत्री चंद्रप्रकाश शारदा ने कहा कि हिन्दुओं को संगठित होने की जरूरत है। यदि एकजुट नहीं रहे तो वामपंथी जैसी विचारधाराएं हावी होंगी। उन्होंने कहा कि यह केवल चंद लोगों का दायित्व नहीं है, हम सभी को देश के लिए एक घंटा देना होगा। बजरंग दल के संयोजक लालूसिंह सोढ़ा ने कहा कि केरल जैसा हमारे जैसलमेर में भी हो रहा है। धर्म समाज का काम करने वालों को प्रताड़ित किया जा रहा है। आए दिन देखने को मिल रहा है कि तस्कर जासूस यहां से पकड़े जा रहे हैं, समय रहते नहीं जागे तो कश्मीर जैसे हालात यहां होंगे। एबीवीपी के संगठन मंत्री अमन कुमार ने साम्यवादियों का इतिहास बताते हुए कहा कि उनका उदय रूस में हुआ। वहां एक करोड़ लोगों की हत्याएं की, बाद में वहां से उन्हें उखाड़ कर फेंक दिया। इसके बाद चीन बर्लिन में पहुंचे और 1925 में भारत आया। उन्होंने कहा कि ये लोग घिनौनी सोच रखते हैं। इस अवसर पर सीमाजन कल्याण समिति के शरद व्यास ने कहा कि वामपंथी विधर्मी लोग हैं जो अलग अलग चेहरों में देश भर में काम कर रहे हैं। इस अवसर पर संघ के भगवतदान ने कहा कि केरल में वामपंथी राष्ट्रवादी लोगों को कुचलने का प्रयास कर रहे हैं लेकिन हमारे लोग उनसे लगातार लोहा रहे हैं। सह संयोजक राजेन्द्र अवस्थी हरिसिंह ने भी सभा को संबोधित किया।
केरल सरकार को बर्खास्त करने का राष्ट्रपति को भेजा ज्ञापन
धरनेसभा के बाद जनाधिकार मंच के प्रतिनिधि मंडल ने राष्ट्रपति को ज्ञापन भेजा। जिसमें बताया गया कि केरल राज्य में विशेष रूप से कन्नूर जिले में आरएसएस बीजेपी के कार्यकर्ताओं की बर्बरता पूर्वक हत्या की जा रही है। सीपीएम के हमलावर बार बार यह कृत्य कर रहे हैं और केरल सरकार मूक दर्शक बनी बैठी है। ज्ञापन में मांग की गई कि शांति को बहाल करने के लिए उचित त्वरित कदम उठाया जाए।
जैसलमेर. जनाधिकार मंच के तत्वावधान में आयोजित कार्यक्रम में मंचासीन अतिथि।
जैसलमेर. जनाधिकार मंच के तत्वावधान में आयोजित कार्यक्रम में उपस्थित लोग।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva